EELNÕU

NARVA  LINNAVALITSUS

KORRALDUS

Narvas

Sotsiaalteenuste arendamiseks määratud vahendite 

kasutamine võlanõustamise teenuse arendamisele

1. ASJAOLUD JA MENETLUSE KÄIK

Narva linnas ei ole võlanõustamise teenust, mida on võimalik arendada Narva linna Sotsiaalabiametis. Võlanõustamise teenus on majanduslik-juriidilise iseloomuga sotsiaalteenus, mille eesmärgiks on isiku või perekonna abistamine ülemäärase võlgnevuse korral isiku iseseisvaks   toimetulekuks talutavaks muutmisel või võlgnevuse likvideerimisel. 

Võlanõustamise teenusele on õigus isikul või perekonnal, kellel on ülemäärase võlgnevuse tekkimise oht või kellel on ülemäärane võlgnevus tekkinud ning kes pole võimeline iseseisvalt alustama või lõpuni viima võlgadest vabanemise protsessi. Isikule on võlanõustamise teenus tasuta. 

Vastavalt Vabariigi Valitsuse 7. veebruari 2008. a määruse nr 44 «2008. aasta riigieelarve seaduses» kohaliku omavalitsuse üksustele tasandusfondi määratud eraldiste jaotus ning jaotamise ulatus, tingimused ja kord § 17 lõikele 4 omavalitsusüksus võib  eraldatud vahenditest 60% kasutada sotsiaaltoetuste maksmiseks või sotsiaalteenuste arendamise kuludeks. 

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja uute sotsiaalteenuste käivitamiseks. Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta. 

Võlanõustamise teenus on eluraskustesse sattunud isikut  toetav teenus,  seega võib selle teenuse  arendamise kulusid lugeda sotsiaalteenuste arendamise kuludeks. Teenuse arendamiseks eraldatud vahendeid kasutatakse spetsialistide koolitusele, nende majutusele koolituse ajal ja võlanõustajate töötasule. 

 2. ÕIGUSLIKUD JÄRELDUSED

Vastavalt Narva Linnavolikogu 06.03.2008 otsusele nr 60 „2008.aasta tasandusfondis sotsiaalteenuste arendamiseks määratud vahendite kasutamise delegeerimine Narva Linnavalitsusele“ on Narva Linnavalitsusel õigus antud korraldust vastu võtta.

3. OTSUS

Lubada Narva linna Sotsiaalabiametil kasutada sotsiaaltoetuste ning -teenuste osutamiseks ja arendamiseks riigieelarvest määratud vahendeid  võlanõustamise  teenuse arendamisele kuni 100 000 krooni.

4. RAKENDUSSÄTTED

4.1 Korraldus  jõustub seadusega sätestatud korras.

4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

